
DE NI POR ... NI! 


Karaj individuaj kaj asociaj membroj! Karaj legantoj! 

Jen la starto de la dua jarkvino de ENA kaj de ĝia revuo “Esperanta Numismatiko”, ambaŭ 
jam ofte menciitaj kaj rekomenditaj en aliaj revuoj, en la Interreto (Google) kaj aliloke. 

Nova starto, do nova defio, novaj laboro kaj... kunlaboro. Fakte, ne nur decas, sed eĉ 
plezurigas emfazi, ke sen la penoj de multaj el vi la rezultoj de nia asocio nun estus certe 
malpli bon(eg)aj. Pro tio ni kore dankas unuavice tiujn redaktorajn voluntul(in)ojn, kiuj 
laŭkapable kontribuis al la plibonigo kaj pliriĉigo de niaj servoj al nia mondvasta ENA- 
legantaro. Nia plej grava deziro por la jaro 2019 ja estas, ke iompostiome kresku tiu 
nemalhavebla teamo. Tial ni petas al vi ĉiuj varbi almenaŭ NUR unu novan membron. 

Decas do krome emfazi, kiomgrade kreskis la nombro de la ENA-membroj. Ĉu laŭ la 
redakcio vere indas varbi plejeble multajn membrojn-legantojn? Sendube jes, ĉar nur tial ni 
povas efike disvastigi mondvaste la rezultatojn de la esploroj kaj obstinaj serĉoj kaj 
helpopetoj al esperantistoj kaj ne-esperantistoj. Ĉiu el niaj kunlaborantoj laŭ la redakcio 
meritas la titolon “ambasadoro” de Esperanto kaj de ENA! 

Nia membrokvanto, en diversaj kontinentoj kaj landoj, dum la pasintaj kvin jaroj kreskis ĝis 
108 individuaj kaj 20 asociaj membroj. Klaran superrigardon donos al vi la jenaj grafikaĵoj : 



Tabelo pri laŭlanda nombro de individuaj membroj de ENA 

Superrigardo de laŭlanda nombro de asociaj membroj, kiel universitatoj, bibliotekoj, muzeoj kaj diversaj (ne)esperantaj asocioj 


Unua trafoliumo jam montros al vi, ke en nia ĉefa rubriko ni ĉi-foje prezentas al vi nur 
“noblajn” (pag)medalojn, nome kvin arĝentajn kaj unu oran. Inter ili estas kvaropo de 
jugoslaviaj medaloj el la heredaĵo de nia karmemora honora membro Hans Jankowski, sekve 
la ununura medalo de Esperanta Civito (nova medalo por 2019 jam estas anoncita de EC!) kaj 
krome UK-medalo honore al elstara esperantisto kaj verkisto el Ukrainio, Vasil Eroŝenko. 

En la rubriko “Numismatikaj Aspektoj” vi trovos taŭgajn konsilojn (laŭ ni!), por sukcese agi 
se vi, kiel nia Walter Klag, iam emus mem eldonigi (esperantan) medalon. Kial ne, ĉu? 

Sekve, en tute nova rubriko vi malkovros la unuan serieron de ampleksa serio de artikoloj en 
kiuj nia brita samideano Terry Watts demandas sin, ĉu indas, eĉ necesus, revivigi la spesmilo- 
valuton. Jen la starto de la Numismatika forumo-rubriko! 

Konstatu ankaŭ en la rubriko “Por Spuremuloj”, ke nia fidela kaj akurata provleganto Jozefo 
Horvath mem sukcesis parte klarigi enigmon de belega ĝemeliĝa medalo el Italio kaj ke 
Alessandro Simonini el Massa (Italio) ankaŭ estas tre kompetenta spuremulo tiurilate! 

Kompreneble ankaŭ aliaj tradiciaj rubrikoj ne mankas. Do, vi ankaŭ povos malkovri kelkajn 
novajn terminojn kaj eble vian propran reagon en la rubriko “Retpoŝto”. 

Nun mi silentu, sed nur post kiam mi estos fininta mian epistolon per tutkoraj salutoj kaj 
bondeziroj por 2019 al vi kaj al viaj gekaruloj! Kresku ENA! 


Bert 

MONEROJ & MEDALOJ 


Tipo A 1 - Esperanto-medaloj 

Duobla jubileo en Jugoslavio 1987-1988 


A 



Lando: Jugoslavio 

Metalo: arĝento (.925) 
polurita fono 

Diametro: 30 mm 

Jaro: 1987 

Rando: noĉa 


Kvanto: nekonata 
Pezo: 11,78 g 

Medalisto: nekonata (MA?) 
Diko: 2 mm 


Averso: 

surskribo: 100 JAROJ DE ESPERANTO EN LA MONDO 

sube: ★ SFR JUGOSLAVIO ★ 

meze: stelo kun litero E 

super la stelo: 1887 1987 

sub la stelo: 


• S 

E 

L 

• . 925 (titro) 

• signoj kaj inicialoj 


Reverso: 

surskribo: D-ro L.L.ZAMENHOF, AŬTORO DE ESPERANTO 
sube: ★ 15.XII 1859-14.IV 1917 ★ 
meze: busto de Zamenhof, iom dekstren 


deviaĵo 1 (vidu kiarigon en ia rubriko “Terminaro”surp. 25!) 



Lando: Jugoslavio 

Metalo: arĝento (.925) 
polurita fono 

Diametro: 30 mm 

Jaro: 1988 


Kvanto: nekonata 
Pezo: 11,97 g 

Medalisto: nekonata (MA?) 
Diko: 2 mm 

Averso: 


surskribo: JUBILEO DE ESPERANTO - MOVADO EN JUGOSLAVIO 
sube: ★ 1908 - 1988 ★ 
meze: stelo kun litero E 
sub la stelo: signo + .925 

Reverso: 

Same kiel reverso de A (antaŭa medalo) 


C deviaĵo 2 



Lando: Jugoslavio Kvanto: nekonata 

Metalo: arĝento (.925) Pezo: 11,95 g 

polurita fono 

Diametro: 30 mm Medalisto: nekonata (MA?) 

Jaro: 1988 Diko: 2 mm 

Rando: noĉa 


Averso: 

surskribo: JUBILEO DE ESPERANTO - MOVADO EN JUGOSLAVIO 

meze: stelo kun litero E 


sub la stelo: • S 
E 
L 

• . 925 (titro) 

• signoj kaj inicialoj 

Reverso: 

same kiel A kaj B 


D deviaĵo 3 



Lando: Jugoslavio 

Metalo: oro (.900) 

polurita fono 

Diametro: 20 mm 

Jaro: 1988 

Rando: noĉa 


Kvanto: nekonata 
Pezo: 3,76 g 

Medalisto: nekonata (MA?) 
Diko: 1 mm 

Averso: 


surskribo: JUBILEO DE ESPERANTO - MOVADO EN JUGOSLAVIO 

meze: stelo kun litero E 

sub la stelo: • S 
E 
L 

• . 900 (titro) 

• signoj kaj inicialoj 

Reverso: 

same kiel A, B kaj C 

Pri la aktuala valutsistemo de Esperanta Civito: 


Karakterizaj elementoj por la tarifoj en la Esperanta 
Civito estas la referenco kaj la indicado al la valoro de la 
arĝentaj medaloj emisiitaj de la Civita “banko”, kiuj 
jam de post la Tago de la Esperanta Kulturo 2009 estas 
utligeblaj kiel mono ene de la Pakto. 

La indicado okazas laŭ la landostatistiko de la Monda 
Banko, bazita sur kvar kontingentoj. Tamen eblas escep- 
toj: ekzemple Bulgario kaj Rumanio situas en la tria, 
anstataŭ la dua kontingento. La indica proporcio estas 
8:4:2:1; tio signifas ke, se por iu servo sviso pagas ok spe- 
sojn, por la sama servo meksikano pagas kvar, bulgaro 
du kaj togolandano unu. 

La valoro de la speso estas fiksita je 90 svisaj frankoj. 
Ĉi varias laŭ la oscilado de la diversaj valutoj, sed ĝuste 
ĉar la referenco restas ĉiam la sama, ne necesas ŝanĝi la 
tarifojn aritmetike. Eblas tamen plivalorigo de la speso 
ĝenerale, lige kun la plivaloriĝo de arĝento: tiun pli- 
valorigon decidas Fondumo Pro Esperanto. 

La speso aŭtomate iĝis referenca por ĉiu servo ene de 
la Pakto: ekz. la Civitaj legitimiloj (validaj dek jarojn) 
kostas 0,40 spesojn en la kontingento 1; 0,20 en 2; 0,10 
en 3 kaj 0,05 en 1. Centono de speso estas nomata “speseto”. 


Kun permeso el Literatura Foiro, n-ro 295, oktobro 2018, p. 297 

Tipo A 1 - Esperanto-medaloj 


Jubilea medalo okaze de la 150a naskiĝdatreveno de Zamenhof 1859 - 2009 



Lando: Svislando Kvanto: 100 

Metalo: arĝento (.999) Pezo: 13,77 g 

polurita fono 

Diametro: 31 mm Medalisto: Manuel Najera (Meksiko) 

Jaro: 2009 Diko: 2 mm 

Rando: glata 


Averso: 

supre: ESPERANTA CIVITO 

meze: blazono kun steleto en la supra parto; paralelaj, oblikvaj strietoj en la suba parto 

sube: E PLURIBUS ULTRA 

Reverso: 

ĉirkaŭe: L.L. ZAMENHOF KREINTO DE ESPERANTO 
meze: busto de Zamenhof maldekstren 
sube: 1859 2009 

sub la ŝultro: titro de arĝento: .999 
malantaŭ la kolo: M N 

Rimarko 1: 


Ĉi tiu pagmedalo havas propran valoron laŭ la valutsistemo de Esperanta Civito: vidu artikoieton 

sur paĝo 10! 

Rimarko 2: 

Emisiita memore al la 150a datreveno de la naskiĝo de Zamenhof 

Rimarko 3: 


Busto de Zamenhof kaj blazono, inspiritaj de la 1912aj jubileaj medaloj de 1 Sm kaj 2 Sm 










Blazono de Esperanta 
Civito 


Sekcioj Literatura Kafejo 
Esperanta PEN 


Sekcio Civila 
Esperanta Servo 


Sekcio Feminisma 
Esperanta Movado 


Rimarko 4: 


E PLURIBUS ULTRA (latine) : 

La moto de la Esperanta Civito situas en la Konstitucio. Ĝi paŭsas tiun de 
alia tre grava federa subjekto (Usono): E pluribus unum. Temas pri elipsa 
frazo, kies signifo estas “E1 pluraj (subjektoj) transen (al nova, pli alta 
subjekto)”. 



Rimarko 5: 


Pri “Esperanta Civito” , legu i.a. en Google/Vikipedio kaj en http://www.esperantio.net/ 
index.php?id-437 

Danke al diversaj anoj de Esperanta Civito kiuj havigis al nia redakcio la suprajn, detalajn informojn. 

Tipo A 1 - Esperanto-medaloj 


Honore al Eroŝenko kaj memore al la 92a UK en 2007 



Lando: Ukrainio 

Metalo: arĝento / polurita fono 

Diametro: 31 mm 

Jaro: 2007 

Rando: glata 


Kvanto: 300 
Pezo: 11,68 g 

Medalisto: Roman Ĉajkovskij 
Diko: 2 mm 


Averso: 


en duobla cirklo, supre: UKRAINIO 
maldekstre: BACHJIb CPOniEHKO 
dekstre: VASIL EROŜENKO 


sube: steleto 

meze: busto de Eroŝenko dekstren 


Reverso: 

ĉirkaŭe: UNIVERSALA KONGRESO DE ESPERANTO 
meze: 92a UK JOKOHAMO 4-11 de aŭgusto 2007 

sube: stiligita bildo de ondegoj en la stilo de japanaj UKIO-E-desegnoj kiel “La ondego apud 
la marbordo de Kanagawa” de Hokusai (bildo sur la venonta paĝo!) 

Rimarko : reverse-sube: signo de la monerfarejo aŭ de la monerfarejestro 

Katsuŝika Hokusai: “La ondego de Kanagawa” (1832) 



Kolekcia moner-signo dediĉita 
al Vasil Eroŝenko (1890-1952) - 
ukraina esperanto-verkisto, 
vojaĝanto, pedagogo 
kaj al la 92-a Universala Kongreso 
de Esperanto (4-11.08.2007, 

Jokohamo, Japanio) 

Eldonita dank' al la Bonfara fonduso 

nome de Vasil Eroŝenko „Espero" (Kijivo, Ukrainio) 

pere de la monera entrepreno de Ukrainia Nacia Banko. 

KoneKLUMHMŬ MOHeTHMĤ 3H8K npMCBflHeHMM 

Bacnnio CpoujeHKy (1890-1952) - 
yKpai’HCbKOMy ecnepaHTO-nncbMeHHMKy, 
MaHflpiBHMKy, neflarory 
Ta 92-My yHiBepcanbHOMy KOHrpecy 
EcnepaHTo (4-11.08.2007, 1/loKoraMa, flnoHifl) 

BnflaHMii 3a cnpnnHHfl 6narofliĤHoro 4>OHfly 
iM. Bacnnn GpoiueHKa „Ecnepo” (Kmib, YKpaTHa) 
6aHKHOTHO-MOHeTHHM flBOpOM Hafl6aHKy yKpa'iHM. 


Reklamcela kartona karteto pri la porokaza medalo 

Vasil Eroŝenko (1890 - 1952) 



Malgraŭ lia blindeco, Vasil, kiu naskiĝis en Ukrainio, multe vojaĝis tra la mondo per helpo de 
Esperanto. En 1912 li entreprenis sian unuan E-vojaĝon al Britio, kie li lernis en instituto por 
blinduloj. Printempe de 1915 Eroŝenko vojaĝis Japanion kaj studis masaĝon en blindula 
lemejo en Tokio. Tie li ageme propagandis por Esperanto inter la blindaj studentoj. Post du 
jaroj li vojaĝis Siamon (Tajlandon) kaj fondis tie lernejon por blinduloj. Traveturante 
Hindion, li tie estis malliberigita kaj poste elpelita kiel anarkiisto kaj msa bolŝeviko. Somere 
de 1919 li fuĝis tra Ŝanĥajo, denove al Japanio. Bone posedante la japanan lingvon, Eroŝenko 
verkis en tiu lingvo multajn rakontojn por geknaboj kaj tre famiĝis inter la progresema japana 
literaturistaro. La 1-an de majo de 1921, pro partopreno en laborista demonstracio kaj en 
kongreso de japana socialista federacio, Eroŝenko estis arestita kaj baldaŭ ricevis 
elpelordonon. Sekve li iris al Ĉinio kaj en 1922 prelegis pri rusa literaturo kaj aliaj temoj en 
pekina universitato kaj en edukista kolegio por virinoj. 

Originalaj kaj esperantigitaj verkoj de Eroŝenko: 

• Turo por fali 

• Unu paĝeto el mia lemeja vivo 

• Ĝemo de unu soleca animo 

• La kruĉo de saĝeco 

• Lumo kaj ombro 

• Rakontoj de velkinta folio 

• La tundro ĝemas (el la japana) 

• Malvasta kaĝo (el la japana) 

• Stranga kato (el la japana) 

• Cikatro de amo (el la ĉina) 

En 1923, dum la UK en Nurenbergo, li gajnis la unuan premion en konkurso pro lia bonega 
prononco de Esperanto, deklaminte sian originalan poemon "Ciganino”. La verkaro de 
Eroŝenko ĉarmas pro la tre ege simpla, sincera, iom naiva kaj sentimentala enhavo. 

Fonto: - Enciklopedio de Esperanto (Hungara Esperanto-Asocio; Budapeŝto, 1986) 

SPIKUMAĴOJ & SUPLEMENTOJ 

Prezoj en stelo ankoraŭ en 1967! 



Koverta dorsflanko de la libro “Fortoj de 1’ vivo” (1967) de Vilho Setala, kun prezoj en “stelo” 

POR SPUREMULOJ! 


En la arkivoj de ENA troviĝas diversaj fotoj kaj bildoj de esperantaj numismatikaĵoj, pri kiuj 
aŭ pri kies detaloj ni scias malmulte aŭ preskaŭ nenion! Celo de ĉi tiu rubriko estas: rikolti 
per via helpo plejeble multajn informojn, por kompili plejeble kompletan katalogon. 


Naŭa enigmo parte solvita ! 



1. Pri iame enigma detalo 

La prosperigo de la germana kuracostacia urbo Bad-Kissingen ĝuis favoran venton, kiam 
Balthasar Neumann, komisiite de la princo-episkopo Friedrich Karl von Schonbom- 
Buchheim, en la jaro 1737 translokigis la Frankajn Salonojn sud-okcidenten kaj plialtigis la 
kuracostaciajn ĝardenojn, por protekti la Maks-fontanon kaj la Pandur-fonton kontraŭ 
inundoj. 

Iam konata sed dume forgesita fonto, kiu troviĝis en la tiama fluejo de la salonoj, denove 
estis malkovrita kaj ĝi ricevis, laŭ la nomo de la transilvania monarko Francisko Rakoczi 2a, 
la nomon “Rakoczi-fonto”. 

La sciencisto Reinhard von Bibra sukcese klarigis la nomigon de la fonto laŭ la nomo de tiu 
hungara monarko, pri kiu la scienco tamen ĝis hodiaŭ ne trovis pmvon ke li iam vizitis Bad- 
Kissingen. Eble la nomo estis “adoptita” de veteranaj oficiroj de la vurcburga 
dragonregimento, kontraŭ kiu Francisko Rakoczi 2a batalis dum la hungara liberiga milito. 


Fonto: Wikipedia Esperantigita el la germana (Bert) 

Ni kore dankas nian Jozefon Horvath pro liaj nemalhaveblaj informoj pri la maldekstra alegoria persono. 

2a Mesaĝo sendita de s-ro Alessandro Simonini en 2018 

Pri la medalo de la ĝemeliĝo Massa-Bad Kissingen: en la jaro 1960, estis realigitaj de 
skulptisto Riccardo Rossi medaloj, du el oro, dekkvino el arĝento kaj ĉirkaŭ cent el metalo, 
mi kredas, el bronzo aŭ simila alojo. La du oraj medaloj estis donitaj al la urbestro kaj la estro 
de la konsilio, tiuj el arĝento estis por la komunumaj skabenoj, kaj la ceteraj estis je dispono 
de la dezirantoj. Ili hodiaŭ estas netroveblaj kaj valoregaj. Mi sukcesis trovi kvar medalojn el 
arĝento: unu apartenas al la filino de la skulptisto, alia al skabeno Oliviero Bigini, tria al iu 
membro de nia Filatela kaj Numismatika Rondo (kiu ne volas vendi ĝin je iu ajn prezo, 
malgraŭ ke mi estis proponinta al li tre altan monsumon), kaj la lastan mi vidis antaŭ kelkaj 
jaroj en nia rondo, sed mi perdis ties spurojn. E1 tiuj metalaj, kiuj siatempe estis multnombraj, 
ankaŭ neniu plu troveblas, eble iu havis unu sed aŭ li ne konsciis pri ties valoro, aŭ ĝin perdis 
aŭ eĉ forĵetis, aŭ li scias, kiom ĝi valoras kaj tial ĝin li kaŝas. 

Pri la demando de s-ro Boon, nome de kiu estas la vizaĝo de la persono je la dekstra flanko, 
en tiu ĉi momento mi ne konas la respondon, sed mi petos klarigojn al iu arkitekto, specialisto 
pri skulptaĵoj kaj medalarto. Tial s-ro Boon devas ankoraŭ pacience iom atendi. 

Riccardo Rossi elfaris maketon havantan 30-centimetran diametron, en gipso, kiu troviĝis en 
la Ŝtata Arkivo; la maketo bedaŭrinde ne plu ekzistas. Per pantografo, por ĝin redukti, estis 
poste realigitaj la medaloj. La matrico estis poste uzita en 2009 por realigi aliajn medalojn 
(logike ke la surskribaĵo estis ŝanĝita, sed la bildoj restis la samaj) okaze de la inaŭguro de la 
katalogo de la Nacia Biblioteko pri Esperanto, videbla sur la paĝaro de reprobi (Reto de 
bibliotekoj de provinco Massa). 

2b Dua mesaĝo de s-ro Simonini, iom antaŭ Kristnasko 2018 

Mi serĉis informojn por s-ro Boon: mi petis ilin de Sergio Torre, membro de la Filatela kaj 
Numismatika Rondo, sed ĉefe studemulo kaj pasia interesito pri la ellaboraĵoj de skulptisto 
Riccardo Rossi. Mi kredis, ke li estus doninta al mi tuj kelkajn informojn. Li asertis, ke Rossi 
skulptis multajn medalojn, surhavantajn virinajn vizaĝojn, sed laŭ momenta fantazio, sen ia 
ajn rilato al iu ajn modelino aŭ pozistino. Tamen li certigis al mi, ke li donos al mi post kelkaj 
tagoj la deziratajn informojn. Tiam mi demandis al arkitekto Claudio Palandrani, iama 
docento ĉe la Belarta Akademio en Carrara, plie fakulo pri arkitekturo, skulptarto kaj 
desegno kaj konanto de signifo de simboloj. Ĉar mi kredas ke, en la medalo estas kaŝitaj 
signifoj kaj simboloj, kiujn ni devus malkaŝi. Bedaŭrinde, ĝis nun neniu funde ĝin pristudis, 
aŭ skribis artikolon, kaj la skulptisto mortis jam antaŭ tridek jaroj, samkiel la inspirinto de la 
medalo, kiu - mi scias - estis Mario Dazzini, ankaŭ li mortinta en 1985. La medalo estis 
prezentita oficiale en la dato de la ĝemeliĝo Massa-Bad Kissingen, ĉefverko de amikeco itala- 
germana, danke al la agado de Mario kaj Catina Dazzini (la fratino de Mario) kaj de Hugo 
Roellinger, ĉiuj esperantistoj, por superi la malfeliĉajn memorojn pri la mondmilito, ĉesinta 
antaŭ malmulte da jaroj. Resume ĉi medalo havas malantaŭ si memoraĵojn kaj amikecajn kaj 
pacajn sentojn, kiujn ni espereble sukcesos remalkovri. 

La redakcio ege dankas sinjoron Simonini, kiu havigis la informojn en la du mesaĝoj al nia Elda Doerfler, kiu 
tradukis por (( Esperanta Numismatiko ” la tekstojn el la itala, pro kio ni tutkore dankas ankaŭ ŝin. 

MEDALISTOJ 


15 Tadeusz Tchorzewski (°1959) 



Tadeusz Tchorzewski estas ofte premiita pola skulptisto kaj 
medalisto, kiu naskiĝis en 1956 en Varsovio. Diplomiĝinto de la 
Ŝtata Altlemejo de Plastikaj Artoj en Varsovio kaj de la Fakultato 
de Skulptado de Varsovia Akademio de Belaj Artoj. Krome 
Tadeusz akiris diplomon kun distingo ĉe prof. Jerzy 
Jamuszkiewicz. En 2010 li ricevis altan gradon en la kampo de 
plastikaj artoj ĉe la Fakultato de Skulptado de la Akademio de 
Belaj Artoj en Varsovio, krome ĉe la Fakultato de Arkitekturo. Li 
estis implikita en krea, profesia kaj pedagogia laboroj en la 
fakultato de EEZ. Li kunlaboras kun la pola Mint kaj en diversaj 
artaj laborejoj. Li sukcese kreis sennombrajn skulptaĵojn kaj 
medalojn. Tadeusz multfoje prezentas siajn verkojn en Pollando 
kaj eksterlande kaj estas gajninto de multaj konkursoj. 




Ĉi tiun esperantan medalon ni jam priskribis en la jarkolekto 1, numero 4, p. 5 

Inflacia mono en Germanio 1923 

100.000 markoj de 01.02.1923 



500 miliardoj da markoj de 15.03.1923 



1 duiliono da markoj, 05.11.1923 

HISTORIAJ ASPEKTOJ 
Internacia Helpa Mono (4) 


En la jaro 1922 en 
Germanio la inflacio abrupte 
ekplirapidiĝis. Je la fino de 
tiu jaro la prezoj de varoj 
estis kvindekoble pli altaj ol 
je la jarkomenco. La 
Laborista Esperanto-Grupo 
Dlisseldorf tial provis solvi 
siajn financajn problemojn 
per emisio de “monbileto” 
en valoro de 50 markoj. 

La bileto n-ro 17 estas vere 
raraĵo: ĝi estas la ununura 
ĝis nun konata 
ekzemplero. En 1990 ĉi tiu bileto estis vendita en Hamburgo - dum aŭkcio pri raraj 
monbiletoj - kontraŭ 500 germanaj markoj (proksimume 250 eŭrojn)! Ni ne scias, ĉu ekzistis 
aliaj nominaloj. 

La mezuroj estas 130 x 85 mm. Maldekstre troviĝas steleto kaj la orda numero 17. 

Hans Jankowski esperantigis la germanan tekston sur la kreditbileto: 


KREDTTBILETO 


Tiu ĉi bileto validas nur interne de la asocio. Post 3 monatoj, 
kalkulante de la tago de la eldono, la asocio akceptas tiun ĉi 
bileton por repago. 

Dŭsseldorf, la 1-an de septembro 1922 

Karl Schmidt L. Thies 

Prezidanto Kasisto 


LABORISTA - ESPERANTO - GRUPO DŬSSELDORF 



DARLEHNSSCHEIN 



ARBEirER-ESPERANTO-CRUPPE DOSSELDORF 


Fonto: Hans Jankowski “Esperantomono”, Libera Esperanto-Asocio / Germanio (LEA/G) 2000 (dua eldono), p. 
24 


Daŭrigota 

ASPEKTOJ DE NUMISMATIKO 


Emisii medalojn: ĉu nur por riĉuloj? (5) 

Strategio por eldoni medalon (konkreta ekzempio) 

1. Fiksu maksimuman buĝeton! 

2. Materialo: decidu nur post kiam la medalisto estos menciinta la eblajn metalojn kaj la 
akordantajn prezojn por la sama kvanto, kun la sama diametro kaj sama pezo! 

3. Kvanto: prefere inter 300 kaj 500 ekzempleroj. Se vi ekzemple intencas mendi 500 
ekzemplerojn, unuavice kalkulu la vendoprezon de unu ekzemplero surbaze de la tuta 
sumo. Tiel vi scios, kiom da ekzempleroj vi minimume devas vendi por regajni la 
pagotan sumon. Ekde tiu kvanto + 1 ktp, la profito estos 100%! 

4. Skizo: priskribu (eventuale desegnu) detale surpapere kaj la averson kaj la reverson. 

- averso : ( ekzemple!) ende: ĉirkaŭskribo kun teksto: 

“Lahtio 20-27julio 2019 * La 104-a Universala Kongreso de Esperanto ” 
eble : stel(et)o + stiligita bildo de urba simbolo aŭ 
konstruaĵo/monumento, eventuale fama objekto 
en muzeo aŭ la urba oficiala emblemo ktp. 
eventuale : la oficiala emblemo de via UK. 

- reverso: busto aŭ statuo de finna esperanto-pioniro kun ĉirkaŭa teksto (liaj 

nomo kaj vivodatoj). 

Rimarko! Jam (tro?) multe da medaloj montras la buston de Zamenhof! 

5. Serĉu adresojn de lahtiaj (aŭ finnaj) medalistoj en Interreto aŭ pere de arta(j) 
akademio(j) aŭ numismatika(j) asocio(j)! 

6. Demandu al la medalisto kiom kostus arta desegnenda skizo, eĉ se vi tamen poste ne 
mendus! Atente pristudu antaŭ la definitiva mendo la skizon kaj detale kontrolu la 
tekstojn! Mi iam vidis honoran medalon por Ivo Lapenna kun nur unu litero “n” en 
lia nomo! 

7. Sukceson! Nepre kontaktu la redakcion, se io ne estus klara! 

NUMISMATIKA FORUMO 


Ĉu oni reviziu la spesmilon? 

Enkonduko 


Terry Watts 



Sinjoro Terry Watts 


La konstanta strebemo de esperantistoj elpensi kaj uzi 
internacian valuton (Unu Mondo, unu Lingvo, unu Mono!), 
kielfaris de Saussure surbaze de la spesmilo kaj Andreo Cseh 
de la stelo, post ili tute ne malaperis en Esperantujo, male. 

Unuflanke Walter Klag (Aŭstrio), per freŝdata emisio de 
arĝenta 100-stela pagmedalo, emfazas tiun strebon kaj 
aliflanke Terry Watts (Britio) cerbumas pri “reviziita 
spesmilo”. Tion li entuziasme kaj fakule klarigas en serio de 
artikoloj unue publikigitaj en “La Brita Esperantisto ”, el kiuj 
la redakcio de ENA en ĉi tute nova rubriko nun publikigas 
kun permeso de la aŭtoro la unuan el kvin ege aktualaj kaj 
legindaj ĉapitroj de la sama eseo. 


La spesmilo reviziata (1) 


Kiam en 1907 oni unue proponis la ideon de Esperanto-mono, la valutoj de multaj landoj 
baziĝis je oro - t.e. la monunuo estis difinata kiel egala al certa pezo de pura oro. 

Tiel, iasence la mondo jam havis internacian monon, almenaŭ ĝis tiu grado, ke kiu ajn de la 
tiam cirkulantaj or-enhavaj moneroj havis fiksitan kaj facile rekoneblan valoron en alia lando 
(se tiu lando ankaŭ submetigis sian valuton al la or-normo). 

Tamen, oni proponis la spesmilon. Tiun monon, nesurprize, oni difinis ankaŭ surbaze de oro. 
La specifigo estis tia, ke en ekvivalento je oro 10 spesmiloj egalis 1 britan suverenon (£1). 
Tiutempe la pundo, kredeble pro la forto de la Brita Imperio, eble estis la plej fidata valuto. 

Do, kiom valoris tiam unu speso? 

Nu, la spesmilo valoris je dekono de pundo, 2 ŝilingoj aŭ 24 malnovaj pencoj. Tiel unu speso 
= 24/ 1000 malnovaj pencoj, do proksimume 10 spesoj = 1 fartingo, aŭ kvaron-malnovpenco. 

Tio unuavide ŝajnas absurde eta monsumo por la speso, sed pensu ke antaŭ la Unua 
Mondmilito unu pajnto da biero kostis nur 3 malnov-pencojn (3d). Tiel por unu pajnto da 
biero vi estus elspezinta 125 spesojn. 

Sed kiom kostus hodiaŭ tiu biero en spesoj? 

La or-enhavo de la suvereno (la moneroj ankoraŭ elstampiĝas ĉe la Reĝa Stampejo en 
Kimrujo) valoras £230 (proks.). Tiel unu spesmilo = £23, kaj unu speso 2,3p (nunaj pencoj) - 
kaj (tamburado!) se oni prenas la koston de pajnto da biero je £3, tiam hodiaŭ via biero kostus 

130 spesojn. 

Ĉu ne eta miraklo, kiam oni konsideras la inflacion (monvalor-perdiĝon), kiun oni spertis en 
Anglujo ekde 1907. Kaj ĉu ne argumento por revivigi la spesmilon? 

Kompreneble, se oni elektus alian varon por fari komparon inter la tiama kaj la nuna prezo en 
spesoj, oni eble ricevus alian rezulton. Estas multaj faktoroj, kiuj havas influon sur la kosto de 
specifa varo - ŝanĝoj en tehnologio, en la produkto-metodoj, en la proporcio, kiu estas labor- 
kosto, ktp. 

Sed ĉu vi povas trovi modeman valuton, kiu ne perdis enorme sian valoron, de kiam 
proponiĝis la spesmilo? 

Eble vi krios, ke la prezo de oro estas mem ne-stabila, do tiel or-bazita valuto same ne estus 
stabila. 

Kaj vi pravas ke ekde 1971, kiam oni fine rompis la ligon inter oro kaj la dolaro, kaj ĉiuj 
valutoj ‘ekflosis’, la prezo de oro en dolaroj kreskis forte.Tiam $35 por unco, nun $1300. 

Sed jen filozofia problemo. Ĉu oro plivaloriĝis aŭ ĉu la dolaro senvaloriĝis? 

Indas relegi la saĝajn vortojn de la ekonomikisto David Rikardo, kiu jam en 1817 diris ‘La 
sperto ... montris, ke nek ŝtato nek banko iam havis la liberan povon eldoni papermonon sen 
fiprofiti de tiu povo’. Por ĝisdatigi tiun penson, oni devus etendi ĝin al la kreo de elektronika 
mono, sed la principo restas. 

Sed ĉu la esperantistoj povus realigi orbazitan monon - do revivigi la spesmilon? Jes, kaj tio 
estus multe pli simpla ol vi eble imagus. En sekva artikolo mi esploros tiun temon, kaj 
montros kiel procedi. 

Viaj komentol estos bonvenaj! (Aldono de la redakcio) 


Daŭrigota 

TERMINARO 


Alfabeta listo (16) 


Deviaĵo: intenca ŝanĝo en jam ekzistanta tipo, ekzemple por fiksi novan jarindikon, titron, 
ktp. Ankaŭ koncernas monbiletojn, kiuj ankaŭpovas havi deviaĵojn. 

Ekserguo: suba parto de la monerfiguro, tradicie apartigata per strio. En ĝi oni pregas 
mallongajn datumojn kiel monvaloro, monersigno, jarindiko ktp. 

Forĵetaĵo: metala pormonera disketo, kiu estas netaŭga por monerfarado. Krome monbileto 
malaprobita pro fuŝa pregado. 

Kolektomono: monero aŭ medalo kun aŭ sen oficiala pagvaloro kun permeso aŭ laŭ mendo 
de oficiala instanco. Ĉefa celo: profito per vendado al kolektantoj. Post kelkaj jaroj restas 
nur la valoro de la metalo. Ekzemple la amaso de t.n. olimpiaj “moneroj”. 

Misstampo: erara, senintenca devio pro mekanika farado de hodiaŭaj moneroj aŭ medaloj. 

Moka medalo: ekde ĉirkaŭ 1550 estis farataj medaloj, kies monerfiguroj celis moki 
samtempajn personojn aŭ situaciojn. Malpli popularaj kaj ŝatataj ekde la 18a jarcento. Unu 
el la pli malnovaj estas medalo kun duobla portreto. Kiam oni turnas la medalon je 180°, la 
portreto de la papo iĝas portreto de la diablo. 

Platetrubaĵo: rubaĵo uzata kiel krudaĵo en la metalfandejo. Post la truado de la pormoneraj 
disketoj el metalplatetoj, kaj post sekva purigado, la restaĵoj estas denove fandataj. Pasintece 
la monfareroj havis propran fandejon; nuntempe la metalfabrikoj fandas la metalojn kaj 
liveras la disketojn. 

Postmorta monero: monero kun la portreto kaj/aŭ la nomo de mortinta reganto. Konataj 
ekzemploj estas la arĝentaj moneroj, emisiitaj post la morto de Aleksandro la Granda aŭ la 
famegaj taleroj de Maria Theresia, faritaj kun la jarindiko 1780 eĉ ĝis en la 20a jarcento. 

Prova nadlo: ora aŭ arĝenta plata ingoto kun antaŭfiksita kaj kontrolita titro. Tiaj ingotoj en 
pligrandiĝanta titra vico celas mezuri la ekzaktan titron de oraj aŭ arĝentaj moneroj. 

/V 

Sanĝita stampo: pro ĝustatempa malkovro de eraroj de la cizelisto, pasintece oni korektis la 
stampon. Plejofte estis uzata tiucele stampil(et)o por ŝanĝi detalojn de la stampo. 

Varianto: senintenca kaj senfunkcia deviaĵo. Dum la epoko de manfarataj moneroj la 
stampocizelisto senintence foje deviis de la postulita baza ŝablono. Dum la sekva epoko (ĝis 
hodiaŭ) mekanika cizelado nur hazarde kaŭzis tiajn erarojn. Tamen, eĉ okaze de novaj serioj 
de moneroj aŭ medaloj foje okazas kelkaj misstampoj. 

EL LA GAZETARO 



Currency Wiki 


50 spesmilo coin | Currency Wiki | FANDOM powered by W... 


50 spesmilo coin 


The 50 spesmilo coin is a former commemorative coin of the 

Esperanto movement. It, along with 1 and 2 spesmilo pieces of 


50 spesmiloj 

Generai information 

similar design, was issued in 1912 in commemoration of the 25th 

anniversary of Unua Libro, the first publication describing 

Movement 

jJH Esperanto movement 

Esperanto. The piece was authorized by the Ĉekbanko 

Value 

.s50.00 

Esperantista or Swiss Esperantists and struck by the Swiss watch 

case and medal-making firm Holy Freres. 

Years 1912 

Measurements and composition 

The piece was presented to L. L. Zamenhof (1859-1917), the 

creator of Esperanto, at the 9th World Esperanto Congress in Bern 

Composition 

goid 

Appearance 

on August 24, 1913. It was mentioned in an article by The New 

York Times the next day, and briefly described by La Revuo in late 

Obverse 

L. L. Zamenhof 

1913. 

Reverse 

Coat of arms 

v • d • e 


The coin is composed of gold. An illustration of L. L. Zamenhof 

appears on the obverse, and a depiction of a shield featuring the green star is illustrated on the reverse. 


Only one example of the piece was manufactured. Its status and whereabouts are currently unknown. 

References Edit 

■ Esperanta Numismatika Asocio - "Esperanta Numismatiko" (2015) (Esperanto) 

■ Klag, Walter (April 2017). "Esperanto-Mono Esperanto. (Esperanto) 

■ Esperantismo kaj mono on the Esperanto Wikipedia 

Ci tiun artikolon sendis al la redakcio nia Walter Klag, pro kio ni kore kaj numismate dankas lin. 

Reagoj kaj konversacioj 


RETPOŜTO 

de vi por ni! 


11.10.2018 11:31 


Kara amiko Jozefo! 

Apenaŭ kredeble, sed tamen: la ENA-revuo jam ekzistas preskaŭ kvin jarojn! Dank’ al via 
helpo, la lingvouza kvalito dum la lastaj jaroj ege kreskis. 

Do mi denove petas vin provlegi la novan numeron. Mi tutkore antaŭdankas vin kaj pacience 
atendos la resendon. 

Amike kaj numismate, 

Bert 


15.10.2018 6:42 


Kara Bert, 

antaŭ ĉio plej koran gratulon por ĉi tiu bela jubileo! Vi ne nur plezurigas numismatojn kaj 
interesiĝantojn per via bela kaj utila revuo sed ankaŭ kultivas la faklingvaĵon de Esperanto, 
kio estas tre necesa kaj valora tasko. Do akceptu krom mia gratulo ankaŭ mian koran dankon! 

Amike: Jozefo 




20.10.2018 10:07 


Karaj membroj kaj legantoj! 

Unua okazo por celebri la unuan jarkvinan feston por la revuo de ENA. Antaŭ viaj okuloj 
troviĝas la kvara numero de la kvina jarkolekto. Ni dankas vin pro via fideleco, ĉar neniu el 
vi ĉesis esti membro de ENA. Ni, kiel kutime, deziras al vi tre agrablan legadon. Reagoj 
bonvenaj! 

Mag. Bert Boon 

Iniciatoro de Esperanto-Numismatika Asocio (ENA) 

Finredaktoro de "Esperanta Numismatiko " 

Fakdelegito pri numismatiko 

Dankon kaj saluton 
Antonio De Salvo 


20.10.2018 10:27 


Elkoran dankon, kara Bert! 

Walter 

20.10.2018 10:31 


20.10.2018 12:28 


Gratulojn kara, mi tralegos ĝin plezure, amike Bardhyl 


Dankon Bert, 

Ege interese! 

Samideane, 

Eŭheno Kovtonjuk 

20.10.2018 16:40 

Koran dankon, Bert. 

Mi gratulas pro via sukceso fondi kaj funkciigi la asocion. 

Alfred Schubert 
prezidanto de TEĴA 

20.10.2018 17:01 

Dankon pro via revuo, kiun mi trovas pli kaj pli interesa. 

Amike 

Renato Corsetti 

20.10.2018 20:04 

Dankon pro via revuo, mi ĝojas ricevi ĝin. 

Jean Bosco 

20.10.2018 23:33 

Kara s-ro Bert Boon, 

21.10.2018 6:10 


Kun danko mi ricevis vian karan revuon. 

Via redaktado de la revuo kaj senpaŭza laboro por numismatikaĵo estas alte taksindaj 

Esperante via laboro daŭros, mi kore salutas. 
Sincere via, Jungkee 


21.10.2018 14:08 


Farite: https://hdl.handle.net/11013/5503 
Amike, 

Ana Manero 

Biblioteko Juan Regulo Perez 


24.10.2018 17:47 


Mia kara Bert! 

Mi tre kore dankas pro via sendo de la 4a EN: mi nur "trafoliumis" ĝin ekrane, sed jam 
rimarkeblis ke la kompostado estas nun perfekta kaj ke la revuo estas 36-paĝa, tiel ke mi 
povos ĝin presi senprobleme. Mi feliĉegas pro tio! Vere elstara! La rapida rigardo ne 
malhelpis min noti ke ankaŭ Triesto kaj kongreso aperis. Koran dankon pro via kunlaboremo. 
Unu afereto: mi ne plu trovas la numeron trian de EN: ĉu vi estus tiel ĝentila alsendi? Koran 
dankon! 

Amike, Elda 


25 . 10.2018 23:14 


Kara amikino kaj samideanino! 

Kun multe da ĝojo, kiel kutime, mi ricevis vian mesaĝon. Kiel kutime krome vi tro laŭdas nin 
pro la revuo, sed ni ege ĝojas, ke ĝi daŭras plaĉi al vi. Ni volonte respektis vian deziron pri la 
nombro de paĝoj kaj ni neforgesos tion, mi esperas, en venontaj numeroj! 

Morgaŭ mi petos Vivi sendi al vi la mankantan numeron. 

Amike kaj tutkore, 

Alberto 


25.10.2018 18:47 


Kara Alberto. 

Saluton. 

Mi pardonpetas pro ĉi tiu malfrua reago post via sendo. Mi dankas vin kaj deziras bonan 
evoluon al nia Asocio. Mi nun estas serĉanta aliajn senegalajn kunlaborantojn. Pro tio mi 
intencas organizi kunvenon por paroli pri ĉi tiu asocio al ili. 

Antoine. 

25 . 10.2018 23:17 


Kara Antoine! 

Dankon pro via afabla reago kaj pro la bonkora deziro. 

Organizi kunvenon por prezenti nian asocion estas tre bona ideo. Multan dankon al vi! 
Amike kaj numismate, 

Bert 


26.10.2018 13:48 

Ege dankon pro via respondo. Mi estas tre feliĉa. Kiel vi prave diris estas tre grave de tempo 
al tempo paroli pri nia Asocio al aliaj esperantistaj geamikoj. Pro tio mi planas ĉeesti al Ilei 
renkonto kiu okazos en Benino la venontan monaton se mi havas financajn rimedojn por povi 
renkonti kun aliaj afrikanaj esperantistaj. 

Antoine. 


28.10.2018 7:51 

Multajn dankojn: 

Adri 


Saluton, estimata Bert! 


30.10.2018 8:36 


Okaze de la jarkvinjariĝo de la revuo "Esperanta Numismatiko", mi sendas al vi koran 
gratulon el Dominika Respubliko. Tre ŝatas al mi legi la revuon de ENA ĉar ĝi estas tre 
interesa, la artikoloj estas bone skribitaj kaj la fotoj abundaj. 

Longa vivo al ENA kaj al ĝia revuo! 

Amike kaj plej altestime, 

Rafael D. 




20.10.2018 20:10 


Bert, 

La UMEA-medalo el 1989 troviĝas ankaŭ en la kolekto de la Fondaĵo Vanbiervliet. Mi 
kompletigis ĝian priskribon en la datumbazo 

(http://archivo.alcl.be/ bezoek/object/obj extra info.php?obiid=0011) per la informoj el la 
ENA-revuo. 

Roland 

20 . 10.2018 22:11 


Saluton, Roland! 

Jen vere agrabla sciigo. Ni esperas ofte per nia laboro servi la Fondaĵon Vanbiervliet kaj se 
eble denove kunlabori por la sama celo: progresigi la esperantan kulturon. 

Amike kaj numismate, 

Bert 




29.12.2018 18:27 


Karaj amikoj de ESK, 

Feliĉan Novjaron! Jen la ligilo al la nova numero de La Riverego, la revuo de Esperanto- 
Societo Kebekia! http://www.esperanto.qc.ca/wp-content/uploads/2018/12/Riveregol32- 
33.pdf 

Multaj bonegaj aferoj okazis ĉe ni en 2018: okazis pluraj sukcesegaj aranĝoj, aperis pluraj 
artikoloj kaj intervjuoj pri Esperanto, kaj estis multegaj pozitivaj evoluoj pri la UK: 
reklamado en Lisbono, pretigo de la logotipo, eldono de reklamiloj, kreo de la Unua Bulteno, 
nomumo de respondeculino pri ekskursoj kaj antaŭkongresoj, kaj multe-multe pli. Unu grava 
afero por aparte atenti: jam eblas aliĝi al la volontula teamo ĉe la UK en Montrealo-2020! 
http://tiny.ee/volontuloi2020 . Aliĝu al la teamo de volontuloj kaj helpu sukcesigi la plej 
grandan Esperanto-eventon en Nord-Ameriko! Kompreneble, ni ankaŭ invitas vin plusendu la 
alvokon volontuli (kaj La Riveregon) al viaj amikoj esperantistoj! 

Koran dankon al ĉiuj, kiuj kontribuis kaj helpis! Apartan dankon, kiel ĉiam, al Francisko kaj 
Silvano, pro la korektado! La limdato por kontribui por la sekva numero estas la 20a de 
aprilo, 2019. 

Amike, 

Ĵenja Amis, la redaktoro 


01 . 01.2019 9:50 


Saluton Jenja! 

Unue mi volonte reciprokas viajn bondezirojn por deziri al via lando grandan sukceson 
organizi la Kongreson. Dankon pro la ligilo al la nova, interesa numero de La Riverego. 

Mi kunsendas informcelan artikolon, eble por la sekva numero de via revuo, pri la ebleco 
senkoste aboni la revuon de tute nova fakgrupo “Esperanto-Numismatika Asocio ”, pri kio mi 
parolis kun vi en Lisbono. 

Cu la LKK-anoj jam priparolis la okazon eldoni medalon okaze rilate la UK-n? Pardonu 
mian scivolemon, sed nia fakgrupo evidente ĝojus pri tia projekto, tute nova en Nord- 
ameriko... 

Amike kaj numismate, 

Bert Boon 
Belgio 


01.01.2019 16:25 


Kara Bert, 


Dankegon pro la bondeziroj kaj la komplimentoj pri Riverego! Mi kredas ke ni eble abonis 
vian revuon por nia asocio (dankegon!). Kaj jes ni ja priparolis la eblon eldoni medalon, kaj ni 
ŝatus tion fari. Garry Evans gvidos tiun projekton (mi certas li kontaktos vin pri ĉio). Bonan 
Novjaron!! 

Amike, 

Ĵenja 


01 . 01.2019 11:53 


Kara Jenja, 

Dankon pro la bona novaĵo pri la nova medalo. 

Mi scias, ke fakte Garry (bonvolu saluti lin!) abonis la ENA-revuon. Per artikolo en La 
Riverego, mi eble povus informi aliajn legantojn, kompreneble se la redakcio konsentus! 
Dankon! 

Kore, 

Bert 

02.01.2019 15:24 


Jes, neniu problemo aperigi en La Riverego! Ĉu vi volas sendi la tekston de anonco tiel ke vi 
volas ke ĝi aperu? (eble sendu ankaŭ bildon de la unua paĝo de unu el la lastaj numeroj). 
Dankon! 

Amike, 

Ĵenja 


02.01.2019 9:39 


Kara amikino! 

Jen la informa kaj varbila tekstoj, kune kun la titolpaĝo de la nova, fine de januaro aperonta 
numero. Multan dankon! 

Bert 


02.01.2019 15:41 

Tre bone, dankon! Mi petas sendi la revuon (elektronike) al mia retadreso (ne necesas 
malŝpari monon por presi kaj sendi papere, sed mi ja ŝatus ricevi elektronikan version). 
Dankegon! 

Amike, 

Ĵenja 


04.01.2019 20:14 


Saluton, Jenja! 

Multan dankon!. En la nomo de Esperanto-Numismatika Asocio mi bonvenigas vin kiel 109an 
individuan membron de nia nova fakgrupo. Vi estas la unua kanada esperantistino kiu aliĝis, 
espereble ne la lasta, ne la nura! 

La unuan numeron de la sesa jarkolekto de “Esperanta Numismatiko ” vi ricevos tre baldaŭ, 
oficiale je lafino de januaro. Post ricevo vi mem decidos ĉu vi petos aŭ ne (ni esperas ke jes) 
ĉiujn jam aperintajn numerojn de la kvin unuaj jarkolektoj (4 numeroj jare). Papera versio ne 
ekzistas, kiu ebligas al ENA sendi la revuon tute senpage, senkoste! 

Kun bondeziroj por la nova jaro! 

Amike kaj numismate, 

Bert Boon 


☆☆☆☆☆☆☆☆☆☆ 

ANONCOJ 

& 

EVENTOJ 

La 15an de novembro 2018, en la renoma aŭkciejo Dorotheum, okazis aŭkcio de moneroj, 
interalie de Stelo-moneroj. 

Jen la rezulto. 

https://www.dorotheum.com/auktionen/aktuelle-auktionen/kataloge/list-lots- 

detail/auktion/13552-munzen-medaillen-und-papiergeld/lotID/1719/lot/2469640-esperanto- 

steloi.html?currentPage=28&results=sold 

Salutas Walter 


DOROTHEUM 

SEIT 1707 


Language / Sprache v Q 

AUKTIONEN SPARTEN ŬBER UNS SERVICE myDOROTHEUM 


AUKTIONEN » aktuelle Auktionen » Miinzen, Medaillen und Papiergeld - Esperanto- Steloj 


Lot Nr. 1719 


Zurŭck 



SĴ^VtRA Nfl 


CENT 

STELOJ 




Esperanto- Steloj 




Esperanto- Steloj 

erzielter Preis** Preis umrechnen 

EUR80 

USD90,- 

Rufpreis 
EUR 80 

USD90,- 


J 


Kaufer Hotline i 
+43 1 515 60 323 


- DETAILS ZUR AUKTION 
Mŭnzen, Medaillen und Papiergeld 
Datum: 15.11.2018, 10:00 
Auktionsort: Palais Dorotheum Wien 
Besichtigung: 09.11. -14.11.2018 


Serie zu 1 r 5 und 10 Steloj 1959 (gepragt 1960) sowie AR 100 Steloj 2018 (gepragt 2017) zum 150. 
Geburtstag von Rene de Saussure (1868-1943) r =Auflage AR nur 1000 5tk.!= dazu Kunststoff 1, 3 und 10 
Steloj 2012 der Esperanto Jugend sowie Kunststoff Jeton (2017) der Esperanto Stadt Herzberg am 
Hari.l/PP 

JAARBOEK 
VAN HET 


EUROPEES 


GENOOTSCHAP 


VOOR 


MUNT- EN 


PENNINGKUNDE 


20 


18 


Sinjoro Jan Moens, redaktoro de la asocia Jarlibro de “Europees Genootschap voor Munt - en 
Penningkunde” (“Eŭropa Asocio pri Numismatika Scienco”), petis nian redaktoron verki por 
la Jarlibro 2018 nederlandlingvan artikolon pri esperanta numismatiko. 

Ĝi troviĝas sur la paĝoj 59 ĝis 74; temas pri Esperanto ĝenerale, pri iamaj esperantaj 
monvalutoj, pri ENA, sekve la aŭtoro montras 20 grandformatajn, kolorajn bildojn de 
esperantaj medaloj kun klarigoj. Krome ĝi enhavas bibliografion. 

Kopioj estis jam senditaj al la Internacia Esperanto-Muzeo en Vieno, al la Biblioteko de la 
Vanbiervliet-fonduso en Kortrijk (Belgio) kaj al la “Hereda Biblioteko Hendrik Conscience” 
en Antverpeno (Belgio), tri el niaj 20 asociaj membroj. 

Ĉiu el vi rajtas senpage peti perretan (nederlandlingvan!) kopion en PDF! 

Varbilo por ENA! 


Karaj membroj! 

Bonvolu fojfoje dissendi la suban tekston al plejeble multaj gesamideanoj, kies 
retadreson vi konas. Nur tiel la nombro de ENA-anoj povos daŭre kreski. Via subteno 
estas bezonata! Ni anticipe dankegas vin! 

Bert 


Kara samidean(in)o, 


Pro la ĝis tiam kompleta manko de tia projekto, en 2013 estis fondita la probable ununura 
fakgrupo “Esperanto-Numismatika Asocio” (ENA) kun revuo “Esperanta Numismatiko” en la 
historio de Esperanto. 

La instiga kialo estis la konstato, ke en Esperantujo la propra trezoro je moneroj kaj medaloj 
estas apenaŭ konata, eĉ ne en la vasta rondo de kolektantoj. Kaj tiuj, kiuj scias, ke vere 
ekzistas tiaj belaĵoj, supozas, ke ili estas kvante kaj kvalite tute malgravaj. Tial, unu el la ĉefaj 
celoj de la nova fakgrupo estas montri al la esperantistoj kaj al la cetera mondo, ke esperantaj 
numismatikaĵoj estas kolektindaj kaj nepre pristudendaj artefaktoj. Kroma celo estas plejeble 
baldaŭ kompili kaj eldoni katalogon kaj enciklopedian terminaron. 

La membro-kvanto de ENA kreskis dum malpli ol kvin jaroj ĝis 109 individuaj membroj kaj 
20 esperantaj (kaj eĉ neesperantaj!) organizaĵoj, bibliotekoj, muzeoj kaj universitatoj, dise en 
la mondo. 

Agrable por ĉiuj estas sendube, ke la asocio ne havas estraron, do ankaŭ ne kasiston! 

Tial oni rajtas SENPAGE aliĝi (sufiĉas respondi: “Mi konsentas aliĝi”). Krome la NUR 
PERRETA revuo estas tute SENKOSTA! Kaj tio neniam ŝanĝiĝos! 

Post aliĝo, vi LAŬPETE tuj ricevos perrete ankaŭ ĉiujn jam aperintajn kaj senpete sekve ĉiujn 
aperontajn numerojn. (4 n-rojn jare). 

Nian anoncon vi trovos ankaŭ en la Jarlibro de UEA 2018 sur p. 66-67. Se vi dezirus pliajn 
informojn, ne hezitu kontakti nin tiel: bert.boon@ skynet.be ! 

Vi krome rajtas unue peti provnumeron! 

Kun numismataj kaj samideanaj salutoj, 

Bert Boon 

Iniciatoro de ENA, ĉefredaktoro de “Esperanta Numismatiko” 

